Medicina

**Medicina** je naučna oblast čiji su predmet interesovanja zdravlje i blagostanje živih bića, najprije podrazumjevajući zdravlje čovjeka, a potom i zdravlje nekih redova životinja. Riječ *medicina* porijeklom je iz latinskog jezika i znači lijek (*remedium*), a upotrebljava se i izraz *ars medicina* kao umjetnost liječenja. Zasnovana je dva principa: teorijsko-istraživačkom i praktičnom, ili često nazvanim, kliničkim principom. Teorijsko-istraživački princip će omogućiti da se određena oblast, bolest, urođena mana ili stanje definiše, detaljno prouči i nakon izvršenih testova uputi na zaključivanje. Zaključena medicinska teorija se putem raznih edukacijskih procesa najčešće provodi u praktični oblik, što će dovesti do konačnog cilja - unaprijeđenja zdravlja živih oblika na kojima će se ta teorija i primjenjivati. Sve navedeno čini medicinu spojem naučnog i praktičnog, jer pored teorijske osnove, u medicini postoji niz tehnika, proizvoda, postupaka, planova i drugih definicija koje su u najvećoj mjeri sposobne da život održe zdravim ili ponovo takvim učine ukoliko on to nije.
U modernoj medicini, sve je važnije pitanje prevencije određenih bolesti. Ljekari pokušavaju skrenuti pažnju na to koliko je važno održati optimalne uslove života i svoje postupke prilagoditi harmoniji koja vlada unutar jednog života, ukoliko u istom nema posljedica urođenih (kongenitalnih) nedostataka. Pažnja se naročito skreće na danas vrlo prisutne probleme sa viškom tjelesne mase, seksualno prenosive bolesti, dermatološke probleme, disfunkcije regulacijskih mehanizama, toksikomaniju i druge zdravstvene probleme koje čovjek može izbjeći adekvatnom brigom o svom i o zdravlju ljudi koji ga okružuju.
Medicinske klasifikacije omogućavaju kodiranje raznih oboljenja i procedura.
Medicina kao nauka ima u opsegu nekoliko velikih grana ili (pod)nauka:
* Osnovne (bazne) medicinske nauke
* Kliničke medicinske nauke
* Stomatologija
* Veterinarska medicina
* Ostale grane medicine

Svaka od ovih grana sveukupne medicinske nauke ima svoje specifičnosti, ali su u svakoj od njih prisutne osnovne odrednice očuvanja i obnavljanja homeostaze (općeg blagostanja) organizma. Osnovne medicinske nauke nude glavninu svih naučnih saznanja, iz nauke uopće, u smislu da povezuju određene oblasti pojedinih nauka i integriraju ih u medicinu u onoj mjeri koliko je to primjenjivo na život. Kliničke medicinske nauke pružaju priliku da se budući ili već priznati ljekar upozna sa metodama i tehnikama koji će mu omogućiti da aplicira znanje stečeno kroz učenje subjekata koji su u domenu baznih medicinskih nauka. Ova instanca u edukaciji jednog ljekara dovest će do definisanja njegove uže specijalnosti, koja može dosezati visoko i osposobiti ga za najpreciznije radove jednom organu.

Ostale grane medicinske nauke miz navedene grupem u samom nazivu imaju definisan predmet interesovanja, ali se ipak oslanjaju na detalje koje im nude osnovne i kliničke medicinske nauke. Stomatologija je dio medicinske nauke čija briga je zdravlje usne šupljine (*stoma* - usta, otvor;  *logos* - nauka, glavna riječ, bit), iako se najčešće vezuje samo za zdravlje zuba; veterinarska medicina brine o zdravlju izvjesnog broja životinjskih vrsta, njihovoj ishrani, njihovoj životnoj okolini, i slično; farmacija kao nauka, najbliža je općoj definiciji medicine, jer ona je ta koja proučava i proizvodi "remedium", "medicinu", dakle konkretan hemijski ili drugi suplement koji će ublažiti, ili potpuno ukloniti tegobe posmatranog živog organizma, odnosno dovesti do ponovnog uspostavljanja homeostaze.

## Zvanje ljekara
Zvanje ljekara - doktora opće medicine se stiče završetkom šestogodišnjeg studija na univerzitetu. Tokom studija se postepeno izmjenjuju opći predmeti kao, na primjer, medicinska hemija, biofizika i humana genetika, nakon toga dolaze, takozvani, pretklinički predmeti među kojima su anatomija, histologija i embriologija, i tako dalje. Negdje na polovini ovog puta sa pretkliničkih predmeta se prelazi na kliničke predmete, koji odgovaraju istinskoj medicinskoj struci. Nastava se izvodi teorijski (u vidu predavanja) i praktično (većina predmeta ima laboratorije za izvođenje vježbi). Nakon dvanaest uspješno završenih semestara, i odbrane diplomskog rada, te par nekoliko mjeseci u ulozi stažiste, dotadašnji studenti medicine dobiju zvanje doktora opće medicine (ili medicinske prakse). U godinama koje dolaze poslije uspješno završenog studija, postoji mogućnost specijaliziranja određene medicinske grane, ali i mogućnost napredovanja u akademskoj karijeri upisivanjem postdiplomskog studija. Postdiplomski studij vodi ka visokom akademskom stepenu, preko magistra do doktora medicinskim nauka, a vrhunac akademskog napredovanja je na zvanju akademika.

## Grane medicine
Na Medicinskim fakultetima, sa nekim manjim razlikama, izučavaju se neki od sljedećih predmeta/grana medicine:

* Medicinska hemija
* Biofizika
* Humana genetika
* Anatomija
* Histologija i embriologija
* Fiziologija
* Medicinska biohemija
* Imunologija i imunohematologija
* Mikrobiologija
* Patologija
* Patološka fiziologija
* Farmakologija
*# Farmakologija i toksikologija
*# Klinička farmakologija
* Klinička biohemija i laboratorijska medicina
* Radiologija
* Nuklearna medicina
* Ginekologija i akušerstvo
* Pedijatrija
*# Neonatologija
*# Neuropedijatrija
*# Dječija hematologija i onkologija
*# Dječija endokrinologija i dijabetologija
*# Dječija kardiologija
*# Dječija pneumologija
*# Dječija nefrologija
*# Dječija reumatologija
*# Dječija gastroenterologija
*# Dječija ortopedija
* Interna medicina
*# Angiologija
*# Endokrinologija i dijabetologija
*# Kardiologija
*# Gastroenterologija
*# Hematologija i onkologija
*# Nefrologija
*# Pneumologija-pneumoftiziologija
*# Reumatologija
*# Gerijatrija
* Hirurgija
mini|200p|desno|Hirurški zahvat
*# Opća hirurgija
*# Neurohirurgija
*# Torakalna hirurgija
*# Hirurgija srca
*# Vaskularna hirurgija
*# Visceralna hirurgija
*# Urologija
*# Ortopedija
*# Dječija hirurgija
*# Plastična hirurgija
*# Ratna hirurgija
* Onkologija
* Otorinolaringologija
* Neurologija
* Psihijatrija
* Oftalmologija
* Dermatovenerologija
* Anesteziologija
* Transfuziologija
* Infektologija
* Epidemiologija
* Higijena i ekologija
* Porodična medicina
* Fizijatrija
* Medicina rada
* Medicinska statistika
* Medicinska informatika
* Socijalna medicina
* Urgentna medicina
* Sudska medicina
* Sportska medicina
* Tropska medicina
* Veterinarska medicina
* Stomatologija
* Maksilofacijalna hirurgija
* Farmacija
* Javno zdravstvo

Student koji završi šestogodišnji studij medicine ima osnovna znanja iz navedenih oblasti. Obzirom na složenost organizma i procesa koji se u njemu dešavaju, te na brojnost faktora koji te procese ugrožavaju, ljekar opće prakse nije u mogućnosti pratiti sve ili većinu od navedenih grana, te se svojim interesovanjem priklanja specifičnom predmetu svog interesovanja i putem specijalističke prakse obučava za jedanu (ili eventualno dva) medicinsku granu. Na kraju specijalističke prakse ljekar stiče zvanje specijaliste, na primjer: urologa, neurologa, patologa, ginekologa i tako dalje.

Skoro svaka od ovih grana ima svoje subspecijalnosti koje se bave isključivo samo određenim problemima dotične grane medicine. Ova je podjela podložna daljoj promjeni i usavršavanjima, što najčešće zavisi od razvoja medicine tokom vremena.

Postoji i podjela na:

* Hirurške grane medicine, (hirurgija, otorinolaringologija, oftalmologija, urologija i tako dalje).
* Grane konzervativne medicine, (interna medicina, neurologija, psihijatrija, dermatologija i tako dalje)

U nekim zemljama zapada studenti medicine se već u prvim godinama studija opredjeljuju za hirurške grane ili za konzervativnu medicinu.

## Također pogledajte 
* Nobelova nagrada za fiziologiju ili medicinu
* Klinički pregled

## Vanjski linkovi 
* http://www.britannica.com/eb/topic-92902/The-Canon-of-Medicine
* http://www.blackwellpublishing.com/eccmid16/abstract.asp?id=50854 
* http://www.etymonline.com/index.php?term=medicine
* http://ceb.nlm.nih.gov/proj/ttp/books.htm
* http://www.nature.com/bdj/journal/v201/n12/full/4814350a.html
* http://archpsyc.ama-assn.org/cgi/content/abstract/65/12/1402

*
Kategorija:Prirodne nauke